Papa Francisc se va vaccina săptămâna viitoare. El spune că a te opune vaccinării reprezintă "o negare sinucigașă".
Papa Francisc se va vaccina împotriva Covid-19. Suveranul pontif încurajează pe toată lumea să se vaccineze. Papa Francisc: "Există o negare sinucigașă pe care nu știu să o explic, dar trebuie să vă faceți vaccinul".
Papa Francisc a declarat că se va vaccina împotriva Covid-19 și îi încurajează pe toți să facă același lucru, pentru a proteja atât viețile proprii, cât și pe ale celorlalți, informează Reuters.Suveranul pontif spune că perspectiva sa despre vaccinare a fost creată în copilărie, când poliomelita a făcut multe victime. "Mulți copii au rămas paralizați din cauza bolii și toată lumea era disperată să primească vaccinul", a spus Papa."Nu știu de ce unii spun că nu își vor face vaccinul pentru că e periculos. Dacă doctorii ne oferă ceva care funcționează, fără riscuri speciale, de ce să nu facem vaccinul? Există o negare sinucigașă pe care nu știu să o explic, dar trebuie să vă faceți vaccinul.Cred că din punct de vedere etic toată lumea ar trebui să se vaccineze. Este o alegere etică, deoarece te joci cu sănătatea ta, cu viaţa ta, dar te joci şi cu viaţa altora.", a explicat Papa Francisc.Vaticanul va începe vaccinarea săptămâna viitoare. După ce va primi și a doua doză, Papa Francisc va rămâne precaut și nu își va relua activitățile normale cu credincioșii. Totuși, în luna martie, suveranul pontif plănuiește o vizită în Irak, prima vizită internațională de la debutul pandemiei.